ລັດຖະບານ ບາເຣນ ຂັດຂວາງ ການສະຫຼອງ ຄົບຮອບນຶ່ງປີ ຂອງພວກປະທ້ວງ (ເບິ່ງສະໄລດ໌)
ມີ​ລາຍ​ງານ​ວ່າ ເກີດ​ການ​ປະ​ທະ​ກັນ​ຫຼາຍບັ້ນ​ ໃນ​ຄຸ້ມ​ຕ່າງໆ​ຂອງ​ພວກ​ Shi’ite ບ່ອນ​ທີ່​ມີ​ການ​ຍິງ​ລະ​ເບີດ​ນໍ້າ​ຕາ ຢູ່​ຕາມຖະໜົນ​ຫົນທາງ
ພວກນັກເຄຶ່ອນໄຫວຢູ່ໃນປະເທດ Bahrain ກ່າວວ່າ ພວກເຈົ້າໜ້າທີ່ໄດ້ຈັບກຸມ ແລະກີດ ກັນພວກປະທ້ວງ ບໍ່ໃຫ້ເຕົ້າໂຮມກັນຢູ່ໃນບໍລິເວນວົງວຽນໃຫຍ່ ທີ່ເມືອງຫຼວງ Manama ຂອງບາເຣນ ໃນວັນຄົບຮອບນຶ່ງປີເທື່ອ ທໍາອິດ ຂອງການລຸກຮືຂຶ້ນຮຽກຮ້ອງເອົາປະຊາ ທິປະໄຕຂອງປະເທດ ພວກກໍາລັງຕໍາຫຼວດແລະທະຫານຈໍານວນເພີ່ມຂຶ້ນ ທໍາການລາດຕະເວນໃນຕົວເມືອງ Manama ແລະເຂດອ້ອມແອ້ມຕ່າງໆເມື່ອວັນອັງຄານວານນີ້ ໃນຂະນະທີ່ຖະນົນຫົນ ທາງສາຍໃຫຍ່ຕ່າງໆຖືກປິດລົງ ເພື່ອປ້ອງກັນບໍ່ໃຫ້ພວກນັກເຄຶ່ອນໄຫວພາກັນເດີນຂະ ບວນໄປຍັງເຂດວົງວຽນ Pearl ຊຶ່ງເປັນບ່ອນເລີ່ມຕົ້ນການເຄຶ່ອນໄຫວປະທ້ວງເມື່ອນຶ່ງ ປີຜ່ານມານັ້ນ ເຂດວົງວຽນດັ່ງກ່າວໄດ້ຖືກກໍານົດໃຫ້ເປັນເຂດທະຫານຕັ້ງແຕ່ນັ້ນມາ ແລະໃນຕອນ ແລງໆຂອງມື້ນີ້ພວກເຈົ້າໜ້າທີ່ຮັກສາຄວາມປອດໄພໄດ້ຂັດຂວາງ ການດຳເນີນຄວາມພະ ຍາຍາມຫຼາຍໆຄັ້ງຂອງພວກປະທ້ວງທີ່ຈະບຸກໄປຍັງ ບໍລິເວນວົງວຽນດັ່ງກ່າວ ມີລາຍງານວ່າ ເກີດການປະທະກັນຫຼາຍບັ້ນໃນຄຸ້ມຕ່າງໆຂອງພວກນິກາຍ Shi’ite ບ່ອນ ທີ່ມີການຍິງລະເບີດນໍ້າຕາ ຢູ່ຕາມຖະໜົນຫົນທາງນັ້ນ ທ່ານ Mahmood Mansour ກ່າວວ່າ ພວກຕໍາຫຼວດໄດ້ບຸກເຂົ້າກວດ ຄົ້ນເຮືອນຫຼາຍ ຫຼັງ ໃນເຂດ Sanabis ໂຮມທັງເຮືອນຂອງລາວນໍາ ຊາວມຸສລິມນິກາຍ Shi’ite ເປັນກຸ່ມຝ່າຍຄ້ານສ່ວນໃຫຍ່ຂອງປະເທດບາເຣນ ໂດຍພວກ ເຂົາເຈົ້າກ່າວວ່າ ພວກເຂົາເຈົ້າຖືກປະຕິບັດຕໍ່ຢ່າງເປັນ ພວກຄົນຊັ້ນສອງໂດຍພວກນິກາຍ ຊຸນນີສ່ວນນ້ອຍ ທີ່ປົກຄອງປະເທດຢູ່ໃນເວລານີ້ ແລະໄດ້ຮຽກຮ້ອງໃຫ້ມີການປະຕິຮູບປະ ຊາທິປະໄຕຕະຫຼອດ ມາ ໃນລາດຊະອານາຈັກທີ່ຕັ້ງຢູ່ໃນເຂດອ່າວເປີເຊຍແຫ່ງນີ້